જોકે ઘણી વાર આ વાત ફાયદારૂપ પણ સાબિત થતી હોય છે. ટ્વિટર અને ફેસબુક પર કંઈ ભળતુંસળતું મૂકાઈ જાય તો લોકો ઉગ્ર પ્રતિક્રિયા આપે તો કંપનીઓ પાછું ખેંચી લેતી હોય છે. ડવ કંપનીએ અશ્વેત મહિલા તેના સાબુથી શ્વેત બની જતી હોવાની એડ મૂકી તો લોકોએ તેનો ઉગ્ર વિરોધ ઑનલાઇન કર્યો. આનાથી કંપનીને માફી માગવી પડી હતી. અભિનેત્રી રોઝી મેકગૉવને ‘સેક્સ લાઇઝ ઍન્ડ ટેપ્સ’ ખ્યાત નિર્માતા હાર્વે વેઇનસ્ટેઇનની કામલીલાને ઉઘાડી પાડી તે પછી ટ્વિટરે તેનું એકાઉન્ટ સસ્પેન્ડ કરતાં સંખ્યાબંધ લોકો તેના સમર્થનમાં આવ્યા અને ‘વીમેન બૉયકૉટ ટ્વિટર’ અભિયાન ચલાવ્યું તેના લીધે ટ્વિટરને સ્પષ્ટતા કરવી પડી હતી.